***NATJECANJE* U DEBATI**

Dragi debatanti i voditelji,

zbog epidemiološke situacije prilagodili smo ovogodišnja natjecanja te će se ona održavati preko ***aplikacije ZOOM***.

Kako bi se svi čim lakše snašli u novim okolonostima debatiranja, prilažemo Vam smjernice kako bismo se lakše snašli tijekom debate.

**EPIDEMIOLOŠKA PRAVILA:**

Tijekom cijelog vremena održavanja natjecanja voditelji su dužni osigurati poštivanje epidemioloških smjernica. Konkretno za Natjecanje u debati to znači da osim ukoliko učenici iz ekipe ne idu u isti razred ne mogu biti u istoj prostoriji i dijeliti isto računalo/laptop/nešto treće tijekom trajanja debata.

**TEHNIČKE UPUTE I PRAVILA:**

1. Molimo vas da prije nego krene turnir unaprijedite Zoom aplikaciju kako biste dobili nove opcije koje to nosi sa sobom. To će znatno olakšati provedbu turnira jer je jedna od opcija samostalno razmještanje u digitalne sobe. U slučaju da vam se ta opcija ne prikaže, ne morate paničariti. I dalje mi imamo opciju vas razmjestiti, ali ova opcija pomaže svima da se lakše kreću u digitalnom prostoru.

1. Debatanti - molimo vas da kada se prijavite na ZOOM, na mjesto gdje vam se nalazi ime vašeg profila napišete ime ekipe te zatim vaše ime (pogledajte primjer). Iznimno je bitno da ime ekipe kod svih iz ekipe bude isto upisano kako bismo vas mogli lakše locirati.

***ime ekipe - ime debatanta*** → npr. Pavleki 1 - Ana

Ukoliko se svi koristite jednim profilom (nalazite se u istoj prostoriji i koristite jedno računalo/laptop) molimo vas da nakon imena ekipe upišete sva svoja imena

***ime ekipe - ime debatanta*** → npr. Pavleki 1 - Ana,Nika,Tea

Voditelji - molimo vas da kada se prijavite na ZOOM, na mjesto gdje vam se nalazi ime vašeg profila napišete Voditelj + ime ekipe (koju želite gledati, ako ih je više) + vaše ime (pogledajte primjer).

**voditelj - ime kluba - vase ime** → pr. Voditelj Pavleki 2 - Marta

1. Ako vaš klub ima **promatrača**, molim vas da oni slijede upute oko ulaska u Zoom najviše 10 minuta prije same debate te da se nazovu:

**promatrač - ime ekipe koju žele gledati - svoje ime  → pr. Promatrač Pavleki 2 – Luka**

Ukoliko neki učenici žele gledati debatu molili bismo voditelje da pošaljete tim učenicima link debate koju žele gledati. Molimo promatrače da prate upute koje dajemo debatantima. To znači da na link za ZOOM sastanak (debatu) uđu na vrijeme te da se imenuju kao promatrač i zatim ime ekipe koje žele gledati i vlastito ime. (npr. promatrač - Pavleki 1 Ivan)

1. Kako je sve online, izgledno je da će netko imati problema s ulaskom na zoom, zvukom ili kamerom. Molimo vas da imate tu razumijevanja. Posebice vas molimo da se držite rasporeda i pazite na vrijeme kada se morate prijaviti putem linka. Na ***online registracijama*** će, kao i inače na turniru, biti prozivka i zato je važno da dođete na vrijeme.
2. **Osim ukoliko sudac iz tehničkih razloga ne donese suprotnu odluku, svi debatanti i suci tijekom debate trebaju imati uključenu kameru.**
3. **Tijekom trajanja vremena za pripremu ad hoc kola, svi su debatanti dužni u posebnim virtualnim sobama imati uključen mikfron i kameru.**
4. **Sva komunicija organizatora natjecanja odvijat će se s kapetanima ekipa.** Kapetani ekipa će putem e-maila dobiti sve bitne informacije o provedbi turnira. Kapetani ekipa su dužni te informacije proslijediti ostalim članovima svoje ekipe. Anketu s podatcima o kapetanima ekipa ispunjava voditelj, a bit će mu poslana od strane organizatora natjecanja.
5. Ukoliko bude ikakvih problema molimo vas da čim prije kapetan ekipe ili voditelj kontaktira  porukom Dariju na 099/404 6525 (sms, Wapp, Viber). Uvijek će netko biti dostupan za odgovore i potrudit ćemo se da sve ide čim brže.

**POSEBNA PRAVILA ZA OSNOVNOŠKOLSKA NATJECANJA:**

1. U KP-u postoji 8 min vremena za razmišljanje. Kako neki učenici ne će biti u istom prostoru dok traje debata dozvoljeno je da komuniciraju drugim kanalima - poziv, poruke, WhatsApp, Viber i sl. Na ekipi je da vidi što im je draža opcija. Sudac će kao i do sada najaviti vrijeme i štopati ga.